**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА №2**

**ЗА ОРГАНИЗАЦИЯТА И БЕЗОПАСНОСТТА НА ДВИЖЕНИЕТО И**

**ДИСЦИПЛИНАТА НА ВОДАЧИТЕ НА ПЪТНИ ПРЕВОЗНИ СРЕДСТВА И**

**ПЕШЕХОДЦИТЕ НА ТЕРИТОРИЯТА НА ОБЩИНА ПЛОВДИВ**

 (Приложение към Решение № 113, взето с Протокол № 7 от 27.04.2006г., изм. с Р. № 140, Пр. № 8 от 18.05.2006г., изм. и доп., Р. № 314, Пр. № 14 от 3.08.2006г., доп. с Р. № 31, Пр. № 2 от 8.02.2007г.,, Променена с Р. № 197, Пр. № 10 от 28.05.2009г.; Изм. с Р. № 505, Пр. № 33 от 16.12.2010г.; Изм. и доп. с Р. № 3, Пр. № 2 от 20.01.2011г.; Отменена с Р. № 123, Пр. № 11 от 14.04.2011г. в съдебна процедура; Изм. и доп. с Р.№ 406, Пр. № 20 от 08.09.2011г.; Изм. и доп. с Р. № 30,Пр.№1 от 19.01.2012г.; Изм. и доп. с Р. № 65,Пр.№3 от 19.01.2012г.; Изм. и доп. с Р. № 497,Пр.№22 от 20.12.2012г.;)

**Вносител:** ……………………………. ***Проект***

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-таil адрес:* pno@abv.bg

**МОТИВИ:**

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБАТА.**

 На територията на Община Пловдив действа Наредба №2 за организацията и безопасността на движението и дисциплината на водачите на пътни превозни средства и пешеходците на територията на Община Пловдив. В нея е уреден на подзаконово ниво въпросът кои участъци от пътната мрежа на територията на Община Пловдив попадат в обхвата на зоните за разрешено платено краткотрайно паркиране (Синя зона). След извършен анализ от страна на общинската администрация във връзка с необходимостта от разширяване на „Синя зона”, се констатира необходимост да бъде изменена част от текста на подзаконовия нормативен акт.

Изменението се налага с оглед нарасналата необходимост от регулиране на паркирането на МПС в натоварени и оживени зони на град Пловдив. Увеличаването на броя на автомобилите в града и натовареността на пътните мрежи обуславя обществения интерес от допълнителен брой паркоместа в обхвата на „Синя зона” по протежението на бул. „Мария Луиза” в пътния участък между кръстовищата с ул.”Петко Д. Петков” и бул.”Източен”. Тази необходимост е отчетена и при осъществяването на дейностите по проект „МРУГТ”, изграждан по Оперативна програма „Регионално развитие”2007-2013, с обект „Проектиране и изграждане на велоалеи”-гр.Пловдив по велотрасе 04 – бул. „Мария Луиза” (от бул.”Цар Борис III” до бул.”Източен”). В изпълнението на проекта са обособени 113 бр. паркоместа - надлъжно разположени по бул. „Мария Луиза”, заключени в пътния участък между кръстовищата с ул.”Петко Д. Петков” и бул.”Източен”.

**II. ЦЕЛ НА НАРЕДБАТА:**

 Чрез предлаганите промени се цели да се подобри качеството на живот на гражданите, да се повиши ефективността при паркиране на МПС в „Синя зона” и безопасността на участниците в движението. Цели се разширяването на зоните на регулирано паркиране, както и ограничаването на случаи на паркиране на МПС върху тротоари и велоалеи. По този начин ще се намали натовареността на зона, която се характеризира с интензивен трафик и близост до множество обществени и жилищни сгради.

**III. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

#  Предлаганите изменения ще доведат до по-ефективно регулиране на паркирането на МПС в „Синя зона”, до подобряване на организацията на движение във важни зони на град Пловдив, ще способстват да се защити сигурността на пешеходците и велосипедистите, както и за запазването на идентичността и уникалното културно наследство на града, за подобряване качеството на живота и ще създадат условия за решаване на проблемите с паркирането, като същевременно ще се поощри ползването на масовия градски транспорт и велосипедния транспорт. Изменението на Наредбата ще допринесе и за осъществяването на по-ефективен контрол за съблюдаване на законовите и подзаконови изисквания във връзка със спирането, престоя и паркирането на пътни превозни средства /ППС/ на територията на град Пловдив. Наред с това, предлаганите изменения ще способстват за до увеличаването на приходите на ОП”Паркиране и репатриране”.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганото изменение на Наредба №2 за организацията и безопасността на движението и дисциплината на водачите на пътни превозни средства и пешеходците на територията на Община Пловдив е в съответствие с нормативните актове от по-висока степен, както и с тези на европейското законодателство.

**VI. М О Т И В И :**

1. **Правни основания:** чл.21,ал.1,т.23 и ал.2 от ЗМСМА, чл. 8 от ЗНА и чл. 23, във връзка с чл.19, ал.1, т.2 и ал.2, т.5 от Закона за пътищата и чл.99, ал.1 и ал.3 от Закона за движението по пътищата, при спазване на изискванията на чл.75-79 от АПК, във връзка с чл.11, ал.3, чл.15, ал.1, чл.17, ал.1 и 2, чл.26 и чл.28 от ЗНА.

2.**Фактически основания:** Необходимостта да се подобри организацията на движение във важна зона на Община Пловдив.

**ПРОЕКТ ЗА РЕШЕНИЕ:**

І. Приема Наредба за изменение и допълнение на Наредба №2 за организацията и безопасността на движението и дисциплината на водачите на пътни превозни средства и пешеходците на територията на Община Пловдив, както следва:

§ 1. В **Приложение № 3 чл. 44, ал. 13** **(Доп. с Р. № 31, Пр. № 2 от 8.02.2007 г.) - СПИСЪК на улиците и площадите на територията на Община Пловдив с разрешено краткотрайно платено паркиране (Синя зона)** се добавя нова точка, както следва:

*„90. Бул. „Мария Луиза” в пътния участък между кръстовищата с ул.”Петко Д. Петков” и бул.”Източен” / надлъжно / 113”*